ai4bharat/Pralekha huggingface dataset:
अर्थ मंत्रालय
एनएडीटी, नागपूर येथे 5 एप्रिल रोजी भारतीय महसूल सेवेच्या 75 व्या तुकडीच्या प्रशिक्षणाचा समारोप समारंभ
केंद्रीय प्रत्यक्ष कर मंडळाचे अध्यक्ष नितीन गुप्ता प्रमुख पाहुणे म्हणून उपस्थित राहणार
नागपूर 4 एप्रिल 2023
नागपुर येथे स्थित राष्ट्रीय प्रत्यक्ष कर अकादमी- एनएडीटी येथे भारतीय महसूल सेवा –आय.आर.एस. च्या 75 व्या तुकडील 47 भारतीय महसूल सेवा-आयआरएस अधिकारी आणि रॉयल भूतान सेवेच्या 02 अधिकाऱ्यांच्या प्रशिक्षणाचा समारोप समारंभ 5 एप्रिल , बुधवार रोजी सकाळी 10 वाजता होणार असून याप्रसंगी केंद्रीय प्रत्यक्ष कर मंडळाचे अध्यक्ष नितीन गुप्ता प्रमुख पाहुणे म्हणून उपस्थित राहणार आहेत. आयकर विभागातील वरिष्ठ अधिकारी याप्रसंगी उपस्थित राहतील.
राष्ट्रीय प्रत्यक्ष कर अकादमी नागपूर ही केंद्र सरकारच्या भारतीय महसूल सेवा  अधिकाऱ्यांसाठी असलेली सर्वोच्च प्रशिक्षण संस्था आहे. केंद्रीय लोकसेवा आयोगाद्वारे आयोजित नागरी सेवा परीक्षा द्वारे आयआरएस अधिकाऱ्यांची निवड केली जाते. थेट निवड झालेले हे अधिकारी प्रत्यक्ष कामावर रुजु होण्यापुर्वी सुमारे 16 महिन्यांचे सेवाअंतर्गत प्रशिक्षण घेतात. या प्रशिक्षणादरम्यान, अधिकारी प्रशिक्षणार्थींना कर प्रशासनाच्या विविध पैलूंवर प्रशिक्षित केले जाते आणि त्यांना प्राप्तिकर कायद्यांमध्ये तसेच न्यायशास्त्र तसेच सहयोगी कायदे, सामान्य कायदे आणि व्यवसाय कायदे याबाबत विशेष माहिती प्रदान केली जाते.
अधिकारी प्रशिक्षणार्थींना खाती आणि लेखा प्रणालीचे सखोल प्रशिक्षण दिले जाते. याशिवाय प्रशिक्षणार्थींना करचोरी आणि आर्थिक गैरव्यवहार कर प्रकरणे आणि आर्थिक गुन्ह्यांमध्ये तपासासाठी तयार करण्यासाठी फायनान्शियल फॉरेन्सिक्स आणि सायबर फॉरेन्सिक्समध्ये देखील प्रशिक्षण दिले जातात. प्रशिक्षणार्थी विशेषकरून करदात्याच्या सेवांबद्दल संवेदनशील असतात ज्याने करभरणा सुलभ होतो. प्रशिक्षणाच्या व्यावहारिक बाबींमध्ये आयकर विभागाच्या क्षेत्रीय कार्यालयांशी तसेच संसदेसह भारतातील विविध घटनात्मक/वैधानिक संस्थांशी संलग्नता समाविष्ट आहे. यामध्ये रिजर्व बँक ऑफ इंडीया. सेबी ,एनएसडीएल यांचा समावेश आहे. आंतरराष्ट्रीय संघटनासोबत सुद्धा प्रशिक्षणार्थी तेथील कर अधिकारक्षेत्रांमध्ये प्रचलित असलेल्या सर्वोत्तम पद्धतींशी अवगत होतात .
भारतीय महसूल सेवेच्या 75 व्या बॅचमध्ये 49 अधिकारी प्रशिक्षणार्थींचा तसेच समावेश आहे भूतान रॉयल सर्व्हिसमधील 2 अधिकारी प्रशिक्षणार्थींचा समावेश आहे. बॅचचे सरासरी वय 28 आहे . या बॅचमध्ये 15 महिला अधिकारी प्रशिक्षणार्थी आहेत .या बॅचचे प्रतिनिधित्व भारतातील 16 राज्ये आणि केंद्रशासित प्रदेश करतात. सर्वाधिक अधिकारी प्रशिक्षणार्थी केरळ  आणि त्यानंतर उत्तर प्रदेश ,झारखंड , महाराष्ट्र आणि कर्नाटक प्रत्येकी  आणि बिहार  राज्यातील आहेत. 73 टक्के अधिकारी प्रशिक्षणार्थींना अभियांत्रिकीची पार्श्वभूमी आहे. वैद्यकीय विज्ञान पार्श्वभूमीतून 3 अधिकारी प्रशिक्षणार्थी, वाणिज्य शाखेतील 3 आणि कायद्याच्या शैक्षणिक पार्श्वभूमी असलेले एक अधिकारी प्रशिक्षणार्थी आहेत. 53 टक्के अधिकारी प्रशिक्षणार्थी यांना कामाचा अनुभव आहेत 33 टक्के अधिकारी प्रशिक्षणार्थीं ग्रामीण पार्श्वभूमी आणि बाकीचे शहरी किंवा निम-शहरी प्रदेशातून येतात.
अधिकारी प्रशिक्षणार्थींना कर अधिकारी म्हणून काम करण्यासाठी आणि महसूल वाढीसाठी आवश्यक असलेले ज्ञान आणि कौशल्ये यांनी सुसज्जीत केले जाते. 16 महिन्याचे प्रशिक्षण यशस्वीरित्या पूर्ण झाल्यावर अधिकारी प्रशिक्षणार्थींना देशभरातील आयकर कार्यालयांमध्ये आयकर विभागाच्या सहाय्यक आयुक्त म्हणून नियुक्त केले जाते. हे अधिकारी महसूल संकलनाचे संचालन आणि राष्ट्र उभारणीत एक महत्त्वाचा भूमिका बजावतात.
गृह आणि शहरी व्यवहार मंत्रालय
बांधकाम क्षेत्रासाठी रेरा ठरला गेम चेंजर
नवी दिल्ली, 20 जानेवारी 2021
केंद्रीय गृहनिर्माण व नगर विकास राज्यमंत्री  हरदीप सिंग पुरी, यांनी असे नमूद केले आहे की नागरी भारताचा इतिहास आणि बांधकाम क्षेत्राचा इतिहास ‘प्री रेरा’ आणि ‘पोस्ट रेरा’ अशा दोन टप्प्यात कायम लक्षात राहील. ते म्हणाले की ग्राहक संरक्षण हा सरकारसाठी विश्वासाचा स्वतंत्र मुद्दा असून ग्राहक हा कोणत्याही उद्योगाचा आधार असतो ज्याचे हित हे उद्योग वृद्धी व विकासात केंद्रस्थानी आहे. “रेराने आत्तापर्यंत नियमन नसलेल्या क्षेत्रात कारभाराचा बडगा उगारला आहे.” नोटाबंदी आणि वस्तू व सेवा कर कायद्या बरोबरच रेरा मुळे मोठ्या प्रमाणात बांधकाम क्षेत्रातील काळ्या पैशावर अंकुश आला आहे.
रेरा तरतुदींचे स्पष्टीकरण देताना मंत्री म्हणाले की, बांधकाम क्षेत्रासाठी कायम अडथळा ठरलेल्यांना रेराच्या तरतुदी परिवर्तनशील आहेत. ते म्हणाले कि सक्षम प्राधिकरणाद्वारे प्रकल्प योजनेला मान्यता मिळाल्याखेरीज तसेच प्रकल्प नियामक प्राधिकरणाकडे नोंदणीकृत असल्याशिवाय फसव्या जाहिरातींच्या आधारे कोणताही प्रकल्प विकू शकत नाही असे या कायद्यात म्हटले आहे. निधी वळवण्याची प्रक्रिया रोखण्यासाठी प्रवर्तकांना ‘प्रकल्प आधारित स्वतंत्र बँक खाती’ सांभाळणे आवश्यक आहे, अशी माहिती त्यांनी दिली आणि सांगितले कि “कार्पेट एरिया’ च्या आधारे प्रकल्प क्षेत्राविषयी खुलासा अनिवार्य केल्याने अन्यायकारक व्यापार प्रवृत्ती मुळापासून उखडल्या गेल्या. ते पुढे म्हणाले की बुडीत वसुलीच्या बाबतीत प्रवर्तक किंवा खरेदीदाराने 'समान व्याज दराची' भरपाई करण्याची तरतूद वसुलीला अधिक मजबूत करते. ते असेही म्हणाले कि कायद्याच्या अंतर्गत या आणि इतर तरतुदी या क्षेत्रातील प्रचलित अधिकार विसंगती सुधारण्यात ग्राहकांना सक्षम करतात.
पुरी यांनी नमूद केले की सहकारी संघवादात रेरा हा एक महत्त्वाचा प्रयत्न आहे आणि ते म्हणाले की या कायद्याची अंमलबजावणी केंद्र सरकारकडून केली गेली असली तरी राज्य सरकारांकडून या नियमांना अधिसूचित केले जाते आणि नियामक प्राधिकरण व अपीलीय न्यायाधिकरणही त्यांच्यामार्फत नेमले जावेत.
जवळपास 60,000 बांधकाम प्रकल्प आणि 45,723 बांधकाम एजंट्स नियामक प्राधिकरणांकडे नोंदणीकृत आहेत, जे खरेदीदारांना माहितीच्या निवडीसाठी व्यासपीठ उपलब्ध करून देतात. ते पुढे म्हणाले की यामुळे ग्राहक न्यायालयावर येणारा ताण कमी होतो.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
माहिती आणि प्रसारण मंत्रालय
आनंद दिघे यांच्या कार्याविषयी महाराष्ट्राबाहेरच्या लोकांना फार कल्पना नसल्यानंच हा चित्रपट काढण्यास प्रेरित झालो : "धर्मवीर- मुक्काम पोस्ट ठाणे"चे निर्माते मंगेश देसाई
गोवा/मुंबई, 24 नोव्हेंबर 2022
“अनेकदा आपल्या कुटुंबात, आई-मुलांचे नाते ठळकपणे दिसते, त्यावर खूप बोलले जाते, मात्र, मुलांचे वडलांशी असलेले नाते खूपदा दुर्लक्षितच राहते.खरं तर, वडीलही आपल्या कुटुंबासाठी, मुलांसाठी अपार कष्ट करत असतात, पण केवळ ते आपल्या घराला वेळ देत नाहीत, अशीच तक्रार केली जाते.” असं धर्मवीर चित्रपटाचे निर्माते, मंगेश देसाई यांनी सांगितलं. गोव्यात सुरु असलेल्या 53 व्या इफ्फीमध्ये आयोजित ‘टेबल टॉक्स’ या संवादात्मक सत्रात ते बोलत होते.
‘धर्मवीर- मुक्काम पोस्ट ठाणे” या चित्रपटाविषयी बोलतांना, देसाई यांनी सांगितलं की, “महाराष्ट्रात, आम्ही दोन व्यक्तींना आमच्या पितृस्थानी मानतो. एक बाळासाहेब ठाकरे आणि दुसरे आनंद दिघे” दिवंगत आनंद दिघे यांच्या आयुष्यावर चित्रपट काढण्याची आपली 2013 पासूनच इच्छा होती, आपले हे स्वप्न 2022 साली पूर्ण झाले, असे त्यांनी सांगितले. निर्माता म्हणून हा आपला पहिलाच चित्रपट आहे, असे सांगत, ज्या व्यक्तीला अनेक लोक आपले दैवत मानतात, अशा व्यक्तीवर चित्रपट काढणे, हे एक मोठे आव्हान आणि जबाबदारी होती, असेही मंगेश देसाई म्हणाले.
या चित्रपटाला बॉक्स ऑफीसवर मिळालेल्या प्रचंड यशाबद्दल देसाई म्हणाले, “मला असे वाटते की, जी व्यक्ती खूप लोकांना जोडून ठेवू शकते, त्यांना आपल्यासोबत घेऊन पुढे जाते, अशा व्यक्तीची व्यक्तिरेखा प्रेक्षकांना खूप आवडते,’ असेही ते पुढे म्हणाले. चित्रपटाचे लेखक आणि दिग्दर्शक प्रवीण तरडे यांच्या कामाचेही त्यांनी खूप कौतूक केले. प्रवीण तरडे झपाटून काम करतात, असं मंगेश देसाई म्हणाले, तसेच, चित्रपटात आनंद दिघे यांची व्यक्तिरेखा साकारणाऱ्या प्रसाद ओक यांच्या अभिनयाचेही त्यांनी कौतूक केले. “ प्रसाद नसता तर आम्हाला जे आनंद दिघे साकारायचे होते, ते साकारता आले नसते,” असं ते म्हणाले. हा चित्रपट पुन्हा प्रदर्शित करावा, असे आपल्याला अनेक जण विचारत असतात, असे सांगत या चित्रपटाचा सिक्वेल म्हणजे पुढच्या भागाची लवकरच घोषणा केली जाईल, असेही त्यांनी सांगितले.
“हा चारित्रपट ज्यांच्या आयुष्यावर आधारलेला आहे, त्या आनंद दिघे यांचे फोटो, मी लोकांच्या घरोघरी बघितले आहेत” असे या चित्रपटात प्रमुख व्यक्तिरेखा साकारणारे अभिनेता प्रसाद ओक यांनी सांगितलं. अशी व्यक्तिरेखा साकारणे हे कोणत्याही अभिनेत्यासाठी आव्हानात्मक असते, असं सांगत, या व्यक्तिरेखेचे अंतरंग कसे गवसत गेले याची माहिती प्रसाद ओक यांनी दिली.” आम्ही त्यांचे फोटो पहिले, त्यांचे व्हिडिओ पहिले आणि आनंद दिघे यांना भेटणाऱ्या, बघितलेल्या सुमारे 100 लोकांशी आम्ही त्यांच्याविषयी बोललो.” तसेच, या व्यक्तिरेखेसाठी आपल्याला तयार करण्यासाठी अनेकवेळा तालमी करण्यात आल्या, अशी माहिती त्यांनी दिली.
“तब्बल 94 चित्रपट केल्यानंतर, मला पहिल्यांदा प्रमुख व्यक्तिरेखा, तीही धर्मवीर आनंद दिघे यांची व्यक्तिरेखा साकारायला मिळाली, आणि पुढे जे काही झाले, तो इतिहास आहे” अशा शब्दांत, प्रसाद ओक यांनी आपल्या भावना व्यक्त केल्या. हा चित्रपट आंतरराष्ट्रीय पातळीवरच्या महोत्सवात दाखवण्याची संधी 53 व्या इफ्फीने दिल्याबद्दल, मंगेश देसाई आणि प्रसाद ओक यांनी आयोजकांचे आभार मानले.PIB Mumbai | G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 184
आदिवासी विकास मंत्रालय
भोपाळमधील पुनर्विकसित राणी कमलापती रेल्वे स्थानक, पंतप्रधान राष्ट्राला समर्पित करणार
उज्जैन आणि इंदूर दरम्यान दोन नवीन मेमू रेल्वेगाड्यांना पंतप्रधान दाखवणार हिरवा झेंडा
याव्यतिरिक्त पंतप्रधान मध्य प्रदेशातील रेल्वेच्या अनेक उपक्रमांचा करणार शुभारंभ
नवी दिल्ली, 14 नोव्हेंबर 2021
दिनांक 15 नोव्हेंबर रोजी मध्य प्रदेशात आयोजित केलेल्या आपल्या भेटीदरम्यान, पंतप्रधान श्री नरेंद्र मोदी दुपारच्या 3 वाजण्याच्या सुमारास पुनर्विकसित राणी कमलापती रेल्वे स्टेशन, 2021 चे उद्घाटन करणार आहेत.
गोंड राज्याची शूर आणि निर्भीड राणी कमलापती, हिच्या नावावरून राणी कमलापती रेल्वे स्थानक,हे मध्य प्रदेशातील पहिले जागतिक दर्जाचे रेल्वे स्थानक, पुनर्विकसित करण्यात आले आहे. सार्वजनिक खाजगी भागीदारीतून  पुनर्विकसित, करण्यात आलेल्या या स्थानकाची रचना आधुनिक जागतिक दर्जाच्या सुविधांसह ग्रीन इमारत अशा पध्दतीने केली गेली असून त्यात दिव्यांगजनांना सुलभ रीतीने गतिशील रहाता येईल,हे देखील लक्षात घेतले आहे. हे स्थानक एकात्मिक बहुविध  वाहतुकीचे केंद्र म्हणून विकसित केले आहे.
या कार्यक्रमादरम्यान, पंतप्रधान मध्य प्रदेशातील गेज रूपांतरित आणि विद्युतीकृत उज्जैन-फतेहाबाद चंद्रावतीगंज ब्रॉडगेज विभाग, भोपाळ-बरखेरा विभागातील तिसरी लाइन, गेज रूपांतरित आणि विद्युतीकृत माथेला-निमार खेरी ब्रॉड यासह रेल्वेचे अनेक उपक्रम राष्ट्राला समर्पित करतील. गेज विभाग आणि विद्युतीकृत गुणा-ग्वाल्हेर विभाग. उज्जैन-इंदूर आणि इंदूर-उज्जैन दरम्यानच्या दोन नवीन मेमू ट्रेनलाही पंतप्रधान हिरवा झेंडा दाखवतील.
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
पर्यटन मंत्रालय
कोविड-19 संक्रमणामुळे पर्यटन क्षेत्रात उद्भवलेल्या संकटावर मात करण्यासाठी पर्यटन मंत्रालयाकडून विविध उपाययोजना - पर्यटन मंत्री
कोविड-19 संक्रमणामुळे पर्यटन क्षेत्रात उद्भवलेल्या संकटावर मात करण्यासाठी पर्यटन मंत्रालयाकडून पुढील उपाययोजना करण्यात आल्या:
 मार्गदर्शक सूचनांचे पालन आणि जागरूकता, प्रशिक्षण आणि नियमांचे मूल्यांकन करण्यासाठी कोविड सुरक्षा आणि स्वच्छतेसाठी सविस्तर कार्यात्मक मार्गदर्शक तत्त्वे तयार करण्यात आली.
 हॉटेल्स, रेस्टॉरंट्स, बी&बी/ होम स्टे आणि पर्यटन सेवा प्रदात्यांना व्यवसायाची सुरळीत सुरुवात करण्यासाठी 08.06.2020 रोजी कार्यात्मक शिफारसी करण्याता आल्या.
 मंजुरी किंवा प्रमाणपत्रांची वैधता 30 सप्टेंबर 2020 पर्यंत वाढविण्यात आली आहे
 मंत्रालयाने ‘साथी’  या उपक्रमाच्या माध्यमातून कोविड-19 संदर्भातील नियमांची प्रभावी अंमलबजावणी केली.
 पर्यटन मंत्रालयाने ट्रॅव्हल एजंट्स, टूर ऑपरेटर, टूरिस्ट ट्रान्सपोर्ट ऑपरेटर यांची मान्यता स्वयंचलित रितीने सहा महिन्यांपर्यंत वाढविली.
 विपणन विकास सहाय्य योजनेंतर्गत भागधारकांना आर्थिक सहाय्य देण्याच्या मार्गदर्शक सूचना योजनेची व्याप्ती आणि पोहोच वाढविण्यासाठी पुनरावृत्ती योजनेवर काम सुरु आहे.
 मंत्रालयाने देखो अपना देश  उपक्रमाची जानेवारी 2020 मध्ये सुरुवात केली. मंत्रालयाच्या समाजमाध्यम खात्यांवर आणि संकेतस्थळावर आणि भारत पर्यटन कार्यालयांच्या माध्यमातून मोठ्या प्रमाणात प्रसार करण्यात आला.
 मंत्रालयाने देशातील पर्यटनावर लक्ष केंद्रित केले आहे ज्यात देशातील उत्पादने, उत्सव, पाककृती इत्यादींची जाहिरात करणे आणि सोशल मीडियावरुन देशातील पर्यटनावर भर देणे यांचा समावेश आहे. एक भारत श्रेष्ठ भारत या संकल्पनेला चालना देण्यासाठी अनेक उपक्रमांचे आयोजन करण्यात येत आहे. या स्थळांच्या जाहिरातीसाठी टाळेबंदीच्या काळात त्यांचे हवाई छायाचित्रण करण्यात आले आहे.
केंद्रीय सांस्कृतिक आणि पर्यटन राज्यमंत्री  प्रल्हाद सिंग पटेल यांनी लोकसभेत लेखी उत्तरात ही माहिती दिली.
रेल्वे मंत्रालय
रेल्वे प्रकल्पांची जलद अंमलबजावणी
नवी दिल्ली, 6 ऑगस्ट 2021
भारतीय रेल्वेवर दिनांक 01.04.2021 पर्यंत, 51,165 किमी लांबीचे, सुमारे 7.53 लाख कोटी रुपयांचे 484 रेल्वे प्रकल्प, योजना/मंजुरी/अंमलबजावणीच्या वेगवेगळ्या टप्प्यात आहेत. त्यापैकी 10,638 किमी लांबीचे कार्यान्वयन करण्यात आले आणि मार्च 2021पर्यंत .2.14 लाख कोटी रुपये खर्च करण्यात आले आहेत.
वर्ष 2014-21 दरम्यान, 17,720 किमी लांबीचे  कार्यान्वयन सरासरी 2,531 किमी/वर्ष याप्रमाणे करण्यात आले आहे.
भारतीय रेल्वेमध्ये 2014-19 दरम्यान नवे मार्ग , गेज रूपांतर आणि दुहेरीकरणाच्या कामांसाठी सरासरी वार्षिक अर्थसंकल्पीय तरतूद वाढवून ती वर्षाला 26,026 कोटी रुपये करण्यात आली. 2009-14 दरम्यान ती 11,527 कोटी रुपये होती.
आर्थिक वर्ष 2021-22 साठी, आतापर्यंतची सर्वाधिक 52,498 कोटी रुपये खर्चाची अर्थसंकल्पीय तरतूद या कामांसाठी करण्यात आली. 2009-14 च्या या संदर्भातील सरासरी वार्षिक अर्थसंकल्पीय तरतुदीच्या ती 355% अधिक आहे..
प्रकल्पांसाठी तर्कसंगत पद्धतीने अर्थसंकल्पीय तरतूद करण्यात आली आहे. जे प्रकल्प पूर्ण होण्याच्या प्रगत टप्प्यात आहेत, प्राधान्य प्रकल्प, महत्त्वाचे नवीन मार्ग आणि राष्ट्रीय प्रकल्प, अंमलबजावणीयोग्य आणि महत्त्वपूर्ण गेज रूपांतर प्रकल्प आणि विशिष्ठ कालावधीतील प्रक्रिया करून तयार केलेल्या उत्पादनांच्या वाढीच्या दृष्टीने महत्त्वाचे प्रकल्प यासाठी तरतूद करण्यात आली आहे.
रेल्वे मंत्री अश्विनी वैष्णव यांनी आज राज्यसभेत एका प्रश्नाला लेखी उत्तर देताना ही माहिती दिली.Jaydevi PS/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
कंपनी व्यवहार मंत्रालय
कॉर्पोरेट व्यवहार मंत्रालय आणि आयईपीएफए यांच्याकडून उद्योगसुलभता आणि जीवनमान अधिक सुखकर करण्यासाठी आयईपीएफए चे दावे निकाली काढण्याची प्रक्रिया अधिक सुलभ
नवी दिल्ली, 12 नोव्हेंबर 2021
केंद्र सरकारच्या उद्योगपूरक आणि जीवनमान सुधारण्याच्या अभियानाचा भाग म्हणून एक महत्वाचे पाऊल टाकत कॉर्पोरेट व्यवहार मंत्रालयाने दावे निकाली काढण्याची प्रक्रिया, गुंतवणूकदार शिक्षण आणि निधी सुरक्षा प्राधिकरण  नियम, 2016 अंतर्गत विविध आवश्यकतांचे सुसूत्रीकरण करून, अधिक सुलभ केली आहे.
यापूर्वीची दावेदारांनी अग्रीम पावती देण्याची अट रद्द करण्यात आली आहे, 5,00,000 पर्यंतच्या प्रत्यक्ष अथवा डी मॅट समभागांसाठी वारसा प्रमाणपत्र/मृत्युपत्राचे सत्यता प्रमाणपत्र/मृत्युपत्र देण्याची अट शिथिल करण्यात आली आहे. कागदपत्रे नोटरीकडून अधिकृत करुन घेण्याच्या पद्धतीऐवजी आता स्वयंसाक्षांकित करण्याची सोपी पद्धत आणली गेली आहे, तसेच प्रतिज्ञापत्रे आणि हमी/तारणाच्या नियमांतही मोठी शिथिलता आणली गेली आहे.
कंपन्यांसाठी, दावा न केलेल्या संशयित खात्याशी संबंधित कागदपत्रे जप्त करण्याची आवश्यकताही शिथिल करण्यात आली आहे. तसेच, कंपन्यांना प्रेषण दस्तऐवज, जसे की वारसा प्रमाणपत्र, मृत्यूपत्र इत्यादी, जी त्यांच्या अंतर्गत मान्यताप्राप्त प्रक्रियांमध्ये चालू शकतील, अशी कागदपत्रे स्वीकारण्याची परवानगी देण्यात आली आहे. तसेच, Rs.5,00,000 रुपयांपर्यंतचे प्रत्यक्ष समभाग प्रमाणपत्र हरवल्यास, त्यासंदर्भात वर्तमानपत्रात जाहिरात देण्याची अट देखील रद्द करण्यात आली आहे.
या सगळ्या बदलांचा भर, दावेदारांसाठीची प्रक्रिया अधिक सुलभ आणि जलद करणे यावर आहे. या नव्या नियमावलीत, नागरिक केंद्री सेवा देणारी विश्वासाधारीत व्यवस्था निर्माण करण्यावर भर देण्यात आला आहे. या बदलांमुळे, अनेक दावेदार, गुंतवणूकदार शिक्षण आणि संरक्षण निधी प्राधिकरणकडे आपले समभाग आणि रकमेचे दावे निकाली काढण्यासाठी पुढे येतील अशी अपेक्षा आहे.
आतापर्यंत, IEPFA ने 20,000 पेक्षा अधिक दावे मंजूर केले असून 1.29 कोटी रुपये मूल्याच्या समभागांची दाव्यांची रक्कम दिली आहे,या दाव्यांची बाजारातील रक्कम 1,011 कोटी असून लाभांश आणि इतर रक्कम जोडल्यास, सुमारे 20 कोटी रुपयांपर्यंतचे दावे निकाली काढण्यात आले आहेत.
आयईपीएफए विषयी माहिती
गुंतवणूकदार शिक्षण आणि संरक्षण निधी प्राधिकरण  ची स्थापना कंपनी कायदा 2013च्या कलम 125 अंतर्गत, कंपनी कायदा 2013 च्या कलम 125 अन्वये IEPFA निधीचे व्यवस्थापन करण्यासाठी स्थापन करण्यात आले. प्राधिकरणाचे मुख्य उद्दिष्ट गुंतवणूकदरांच्या शिक्षणाला प्रोत्साहन देणे, जागृती आणि संरक्षण, दावा न केलेल्या समभागांचा परतावा, लाभांश आणि इतर रकमा कंपनी कायदा 2013 च्या कलम 124 आणि 125 अन्वये योग्य दावेदारांना देणे हे आहे. IEPFA ही कॉर्पोरेट व्यवहार मंत्रालयाच्या प्रशासनिक अधिकाराखाली काम करते
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
पंतप्रधान कार्यालय
माणिपूरच्या नोने जिल्ह्यात बस अपघातात झालेल्या जीवितहानीबद्दल पंतप्रधान नरेंद्र मोदी यांनी व्यक्त केले दु:ख
प्रधानमंत्री राष्ट्रीय मदत निधीमधून पीडितांसाठी सानुग्रह अनुदानाची घोषणा
नवी दिल्ली, 21 डिसेंबर 2022
माणिपूरच्या नोने जिल्ह्यात झालेल्या बस अपघातात झालेल्या दुर्दैवी जीवितहानीबद्दल, पंतप्रधान नरेंद्र मोदी यांनी शोक व्यक्त केला आहे. पंतप्रधानांनी, प्रधानमंत्री राष्ट्रीय मदत निधीतून  अपघातात मृत पावलेल्यांच्या कुटुंबीयांना 2 लाख रुपयांचे तर जखमी झालेल्यांना 50 हजार रुपयांचे सानुग्रह अनुदान जाहीर केले आहे.
पंतप्रधान नरेंद्र मोदी यांनी ट्वीट केले आहे;
"माणिपूरच्या नोने जिल्ह्यात झालेल्या बस अपघाताचे वृत्त दु:खद आहे. या अपघातातल्या पीडित कुटुंबियांप्रती मी माझ्या संवेदना व्यक्त करतो. जखमी व्यक्तींच्या प्रकृतीत लवकर सुधारणा होईल, अशी आशा व्यक्त करतो. अपघातातल्या पीडीतांना माणिपूर सरकार आवश्यक ती सर्व मदत करत आहे.: PM @narendramodi"
"अपघातात मृत पावलेल्यांच्या कुटुंबियांना पीएमएनआरएफ मधून 2 लाख रुपयांची मदत तर जखमींना 50 हजार रुपयांची मदत दिली जाणार आहे. PM @narendramodi"
R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांद्वारे ईशान्य राज्य भेटीचे फोटो सामाईक करण्याची विनंती
नवी दिल्ली, 9 फेब्रुवारी 2019
पंतप्रधान नरेंद्र मोदी यांनी ईशान्य भारताच्या सौंदर्याचे कौतुक केले असून लोकांना विनंती केली की, त्यांनी जर पूर्वोत्तर राज्यांना भेट दिली असेल आणि त्यांचे फोटो असतील तर ते इन्स्टाग्रामवर #MagnificentNortheast चा वापर करून अपलोड करावे. त्यांनी स्वत:चे फोटो सामाईक करण्याचे आश्वासन दिले.
त्यांनी आज त्यांच्या पूर्वोत्तर राज्यांचे फोटो सर्वांसाठी अपलोड केलेत.
ते म्हणाले की, इन्स्टाग्राम #MagnificentNortheast माझ्या पेजवर स्टोरीच्या माध्यमातून पिक्चर्स सामाईक केले आहेत.
B.Gokhale/P.Malandkar
(Visitor Counter : 83
पंतप्रधान कार्यालय
मोरोक्कोमध्ये भूकंपामुळे झालेल्या जीवितहानीबद्दल पंतप्रधान नरेंद्र मोदी यांनी व्यक्त केले दुःख
या संकट समयी मोरोक्कोला सर्वतोपरी सहाय्य करण्यासाठी भारत तयार असल्याचं प्रतिपादन
पंतप्रधान नरेंद्र मोदी यांनी मोरोक्कोमध्ये भूकंपामुळे झालेल्या जीवितहानीबद्दल तीव्र शोक व्यक्त केला आहे. या संकट समयी मोरोक्कोला सर्वतोपरी सहाय्य करण्यासाठी भारत तयार असल्याचं पंतप्रधानांनी आपल्या संदेशात म्हटलं आहे.
“मोरोक्कोमध्ये भूकंपामुळे झालेल्या जीवितहानीबद्दल अतिशय व्यथित झालो आहे. अशा दुःखद प्रसंगी मोरोक्कोच्या लोकांसोबत माझ्या सहसंवेदना आहेत. आपल्या प्रियजनांना गमावलेल्या सर्वांच्या दुःखात मी सहभागी आहे. या घटनेत जखमी झालेल्यांच्या प्रकृतीत लवकर सुधारणा होऊ दे. या संकट समयी मोरोक्कोला सर्वतोपरी सहाय्य करण्यासाठी भारत तयार आहे.”
असं पंतप्रधानांनी आपल्या संदेशात म्हटलं आहे.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 128.76 कोटी मात्रांचा टप्पा केला पार
गेल्या 24 तासात 79 लाख मात्रांचे लसीकरण
रुग्ण बरे होण्याचा दर सध्या 98.36%
गेल्या 24 तासात 6,822 नव्या कोरोना रुग्णांची नोंद. 558 दिवसातली सर्वात कमी संख्या
भारतातील उपचाराधीन रुग्णांची संख्या गेल्या 554 दिवसातील सर्वात कमी संख्या 
साप्ताहिक पॉझिटिव्हिटी दर  गेले 23 दिवस 1% पेक्षा कमी
गेल्या 24 तासात 79,39,038 मात्रांचे कोविड-19 प्रतिबंधक लसीकरण झाल्याने भारताने 128.76  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार,1,34,23,668 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,84,773
|
|
2nd Dose
|
|
95,56,046
|
|
FLWs
|
|
1st Dose
|
|
1,83,81,553
|
|
2nd Dose
|
|
1,66,08,872
|
|
Age Group 18-44 years
|
|
1st Dose
|
|
46,93,17,106
|
|
2nd Dose
|
|
24,85,78,165
|
|
Age Group 45-59 years
|
|
1st Dose
|
|
18,73,53,131
|
|
2nd Dose
|
|
12,74,17,445
|
|
Over 60 years
|
|
1st Dose
|
|
11,72,45,359
|
|
2nd Dose
|
|
8,27,68,140
|
|
Total
|
|
1,28,76,10,590
गेल्या 24 तासांत 10,004 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,40,79,612 झाली आहे.
परिणामी, भारतात रुग्ण बरे होण्याचा दर 98.36% झाला आहे. मार्च 2020 पासूनचा हा सर्वाधिक दर आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 163 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 6,822 नव्या कोरोना रुग्णांची नोंद झाली. 558 दिवसातली ही सर्वात कमी संख्या आहे.
देशातील उपचाराधीन रुग्णांची संख्या सध्या 95,014 आहे, गेल्या 554 दिवसातील ही सर्वात कमी संख्या आहे. देशातील आतापर्यंतच्या एकूण बाधित रुग्णसंख्येच्या ती 0.27% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 10,79,384 चाचण्या करण्यात आल्या. भारताने आतापर्यंत एकूण 64.94  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.78% असून गेल्या 23 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.63% असून गेले 64 दिवस हा दर 2% पेक्षा कमी आहे आणि गेले सलग 99 दिवस हा दर 3% पेक्षा कमी आहे.
पंतप्रधान कार्यालय
प्रख्यात व्हायोलिन वादक टी. एन. कृष्णन यांच्या निधनाबद्दल पंतप्रधानांनी शोक व्यक्त केला
नवी दिल्ली, 3 नोव्हेंबर 2020
प्रख्यात व्हायोलिन वादक टी.एन. कृष्णन यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
पंतप्रधान म्हणाले, "प्रख्यात व्हायोलिन वादक टी. एन. कृष्णन यांच्या निधनामुळे संगीत जगतात मोठी पोकळी निर्माण झाली आहे. त्यांच्या संगीत क्षेत्रातील कार्यामुळे आपल्या संस्कृतीतल्या अनेक भावना उलगडून दाखवल्या आहेत तसेच कलात्मकतेचे सुंदर दर्शन घडवून आणले आहे. तरुण संगीतकारांचे ते एक उत्कृष्ट मार्गदर्शक देखील होते. त्यांच्या कुटुंबिय आणि चाहत्यांप्रती शोक संवेदना. ओम शांती."U.Ujgare/S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
सेवांसंबंधी देयकांसाठी सरकारी ई बाजारपेठेने युको बँक आणि बँक ऑफ महाराष्ट्रबरोबर केले करार
नवी दिल्ली, 18 डिसेंबर 2019
जीईएम अर्थात सरकारी ई बाजारपेठेने पोर्टलवरील नोंदणीकृत वापरकर्त्यांना निधी हस्तांतरण, ईपीबीजी आणि इएमडी यासारख्या सेवा पुरवण्यासाठी बँक ऑफ महाराष्ट्र आणि युको बँकेबरोबर 16 डिसेंबर 2019 रोजी दोन सामंजस्य करार केले.
कागदविरहित आणि रोकडरहित व्यवस्थेच्या दिशेने देयकं आणि विविध बँकिंग सेवांचे एकात्मिकरण करण्याला ई-बाजारपेठेचे प्राधान्य आहे. यासंदर्भात त्यांनी सार्वजनिक आणि खासगी क्षेत्रातल्या 19 बँकांशी यापूर्वीच सामंजस्य करार केले आहेत.
B.Gokhale/S.Kane/P.Kor
(Visitor Counter : 91